
URDHËR
Nr. 165, datë 9.6.2020
PËR NJË NDRYSHIM NË URDHRIN NR. 14, DATË 16.1.2020 “PËR SHPALLJEN E ‘THIRRJES SË PESTË’, NË KUADËR TË PROGRAMIT KOMBËTAR TË PRAKTIKAVE TË PUNËS”
Në mbështetje të nenit 102 të Kushtetutës së Republikës së Shqipërisë, pikës 6, të vendimit nr. 395, datë 29.4.2015, të Këshillit të Ministrave “Për miratimin e Programit Kombëtar të Praktikave të Punës në administratën shtetërore dhe në institucionet e tjera publike”, të ndryshuar, dhe të pikës 7, të urdhrit nr. 351, datë 29.5.2020, të ministrit të Shëndetësisë dhe Mbrojtjes Sociale, “Për marrjen e masave të veçanta dhe kufizimeve për parandalimin e përhapjes së COVID-19”,
URDHËROJ:
1. Në metodologjinë dhe Planin e Veprimit në kuadër të Programit Kombëtar të Praktikave të Punës, “ Thirrja e Pestë”, bashkëlidhur urdhrit nr. 14, datë 16.1.2020, bëhen këto ndryshime:

a) në shkronjat “a” dhe “b” të pikës 3, data “9 mars 2020” zëvendësohet me datën “12 qershor 2020”.

b) shkronja “b” e pikës 4, ndryshon si më poshtë:

“b) Programi fillon më datë 12 qershor 2020 dhe përfundon më datë 12 shtator 2020”.
2. Ngarkohet për zbatimin e këtij urdhri, Sekretari i Përgjithshëm dhe Drejtoria e Përgjithshme e Politikave dhe Zhvillimit të Arsimit, Sportit dhe Rinisë.

Ky urdhër hyn në fuqi menjëherë dhe botohet në Fletoren Zyrtare.

MINISTËR I ARSIMIT, SPORTIT DHE RINISË

